stanford-oval/wikipedia huggingface dataset:
Georg Henrik Theslöf

Georg Henrik Theslöf (23. tammikuuta 1880 Kajaani – 4. helmikuuta 1957 Helsinki) oli suomenruotsalainen sanomalehtimies, diplomaatti ja pakinoitsija. Hän toimi 1908–1914 Suomen Uutistoimiston päällikkönä, 1920–1926 Suomen ulkoasiainministeriön sanomalehtitoimiston päällikkönä, 1926–1950 lähetystösihteerinä Suomen Moskovan-lähetystössä ja 1927–1950 Hufvudstadsbladetin toimittajana. Hän sai 1921 lähetystöneuvoksen avonimen. Theslöf julkaisi 1920-luvulla useita humoristisia etikettioppaita. Pakinoitsijana ja kirjailijana hän käytti nimimerkkiä Brummell & Co.
Theslöfin vanhemmat olivat sotakomissaari Alexander Theslöf ja Lydia Malmberg. Hänen veljensä Carl Gustav Theslöf oli Suomen sisällissodan aikana yleisesikunnan päällikkö. Theslöfin ja hänen puolisonsa Berta Karlssonin poika, prokuristi ja reservin vänrikki Bertel Theslöf (s. 1908), kaatui konekiväärijoukkueen johtajana talvisodassa Leipäsuon Kattilaojan kylässä helmikuussa 1940.
Julkaisuja

Brummell & Co.: Hieno mies – elämäntaidon ja säädyllisyyden oppikirja.  Helsinki:  Kustannusosakeyhtiö Otava, 1926 (uusintapainos 2008).  ISBN 9511230352  Kirjaesittely.[vanhentunut linkki]
Brummell & Co.: Mannen i sino prydno : kursbok i savoir-vivre.  Helsinki. Määritä julkaisija! (ruotsiksi)
Brummell & Co.: Kvinnan i sino prydno.  (Antti Favénin kuvitus)  Helsinki (Tukholma 1927). Määritä julkaisija! (ruotsiksi)
Brummell & Co.: Alla rökares bok.  Helsinki:  Schildt, 1927.  (ruotsiksi)
Brummell & Co.: Tupakasta ja sen tuttavista, s. 144.  (Antti Favénin kuvitus)  Helsinki:  Otava, 1927.  (suomeksi)
Brummell & Co.: Skelettgåtan.  Helsinki:  Schildt, 1929.  (ruotsiksi)
Theslöf, Georg: Helsingfors : Nordens vita stad.  (Helsingin kaupungin kustantama)  Helsinki:  Finlandsresor, 1931.  (ruotsiksi)
Brummell & Co.: De sju fröjdernas skepp.  Tukholma. Määritä julkaisija! (ruotsiksi)
Brummell & Bläckström: Herrkalender under redaktion.  Helsinki. Määritä julkaisija! (ruotsiksi)
Aiheesta muualla

Hedvig Rask (suom. Heli Alanko): / Theslöf, Georg (1880 - 1957) Kansallisbiografia-verkkojulkaisu (maksullinen).  14.6.2002. Helsinki:  Suomalaisen Kirjallisuuden Seura.
Georg Henrik Theslöf Elonetissä.
Georg H. Theslöf : Kun minulla oli Venäjän ulkoministeri palvelijana. Soturin retki v. 1918 Pietarista lumisen Lapin kautta Mannerheimin rintamalle Vesilahteen, Suomen Kuvalehti, 10.01.1931, nro 2, s. 26, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Suomi (KANTO)  Yhdysvallat  Ruotsi 
Henkilöt:  Elonet  Kansallisbiografia  Uppslagsverket Finland  Biografiasampo  Ylioppilasmatrikkeli 1853–1899
Theseion

| Theseion> Θησεῖον |
| --- | --- |
Sijainti:  Ateena, Attika, Kreikka
Rakennustyyppi:  kreikkalainen temppeli tai pyhäkkö (heroon)
Valmistumisvuosi:  viimeistään 476–475 eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Theseion eli Theseuksen pyhäkkö (m.kreik. Θησεῖον, Thēseion) oli antiikin aikainen Theseukselle omistettu kreikkalainen temppeli tai heroon-pyhäkkö Ateenassa Kreikassa. Sen sijaintia ei tunneta. 1800-luvulla Ateenan Agoralla sijaitsevaa Hefaistoksen temppeliä luultiin Theseioniksi, joten sitä kutsutaan edelleen usein samalla nimellä.
Historia

Theseion oli Ateenan merkittävin Theseukselle omistettu heroon. Plutarkhoksen mukaan pyhäkkö rakennettiin jo myyttisellä ajalla Theseuksen vielä eläessä. Aristoteleen mukaan Theseion oli olemassa viimeistään 500-luvun eaa. puolessa välissä, jolloin Peisistratos riisui kansan aseista kutsuttuaan sen kokoontumaan Theseionin luona. Pausaniaan mukaan pyhäkkö rakennettiin kuitenkin vasta 476/475 eaa., kun Kimon tuotti Theseuksen ruumiin Ateenaan Skyrokselta. On mahdollista, että Kimon kunnosti tai laajensi tuolloin jo olemassa ollutta pyhäkköä.
Theseionissa vietettiin Theseia-juhlaa. Pyhäkköä käytettiin joskus oikeuteen vedottaessa. Myös turvananojat käyttivät usein pyhäkköä. Erään teorian mukaan Kimon saattoi rakennuttaa pyhäkön sen paikalle siksi, että paikka oli pyhitetty jo ennestään. On ehdotettu, että paikalla olisivat alun perin olleet Semnai theai -jumalattarien alttarit, joita käytettiin myös turvananomiseen. Alttarit siirrettiin Areiopagille vuoden 594 eaa. jälkeen.
Myöhemmin Ateenassa oli ainakin neljä Theseukselle omistettua heroonia.
Rakennus

Theseion sijaitsi todennäköisesti Ateenan niin kutsutulla Arkaaisella agoralla tai sen läheisyydessä Akropoliin pohjois- tai koillispuolella. Tämä käy ilmi muun muassa Pausaniaan kuvauksesta, jossa se vaikuttaisi sijoitettavan suhteellisen lähelle Prytaneionia ja Anakeionia. Alueelta on löydetty myös Theseioniin viittaavia veistosten jäänteitä ja piirtokirjoituksia. Erään teorian mukaan Theseion olisi sijainnut nykyisen Lysíou-kadun alueella lähellä Pyhän Spyridonin (Ágios Spyrídon) kirkon paikkaa.
Theseion saattoi koostua alun perin pelkästä temenos-alueesta ja ulkoilmapyhäköstä. Myöhemmin paikalla saattoi olla temppeli. Temenos-alue oli mahdollisesti erotettu pyhäksi paikaksi jo varhain, kun taas temppeli rakennettiin ehkä siinä vaiheessa, kun Theseuksen luut siirrettiin paikalle. Luut oli mahdollisesti sijoitettu naiskokseen eli pieneen temppelin kaltaiseen rakennukseen. Pyhäkössä oli useita alttareita. Antiikin aikaisten kuvausten perusteella ulkoilmapyhäkkö oli tarpeeksi suuri, jotta siellä voitiin järjestää kansankokouksia.
Theseion oli koristeltu maalauksin, jotka kuvasivat Theseuksen myyttisiä seikkailuita, kuten osallistumista amatsonomakhiaan ja kentauromakhiaan. Pyhäkössä oli myös Theseusta ja Minotaurosta esittänyt veistos.
Theseionin lähellä sijaitsi Horkomosion, jossa virkamiehet vannoivat valansa ja airuet ilmoittivat viestinsä.
The Bund

Näkymä Bundille
Bund (yksink.: 外滩; perint.: 外灘; pinyin: Wàitān, shanghainkiina: /ŋatʰɛ/) on alue Huangpun kaupunginosassa Shanghaissa. Alue keskittyy Huangpu-joen varrella kulkevan Zhongshan-tien ympärille. Alueella sijaitsi aiemmin Shanghain kansainvälinen asutuskeskus, jossa toimi ulkomaisia pankkeja, sanomalehtien toimituksia, konsulaatteja ja laivanvarustamoja. Nimi Bund yleensä viittaa alueella sijaitseviin rakennuksiin ja laitureihin.
Nimi

Sana Bund tulee urdun kielen sanasta band ja tarkoittaa pengermää tai pengerrettyä laituria. Intiassa, Kiinassa ja Japanissa on useita alueita, joista käytetään nimitystä bund, mutta erisnimeä Bund käytetään lähes yksinomaan Shanghaissa sijaitsevasta alueesta.
Historia

Alueella sijaitsee useita historiallisia rakennuksia, joissa toimi pankkeja ja kauppaliikkeitä Britanniasta, Yhdysvalloista, Venäjältä, Saksasta, Japanista, Alankomaista ja Belgiasta. Lisäksi alueella sijaitsevat muun muassa Britannian ja Venäjän konsulaatit sekä Shanghai Club. Bund sijaitsee Shanghain vanhan muureilla ympäröidyn kaupungin pohjoispuolella ja se oli aluksi brittiläinen yhdyskunta. Myöhemmin brittiläinen ja yhdysvaltalainen yhdyskunta yhdistettiin ja 1800-luvun lopulla käynnistynyt rakennusbuumi lopulta teki alueesta Itä-Aasian merkittävän taloudellisen keskuksen.
1940-luvulla Bundissa sijaitsivat useimpien merkittävien rahalaitosten Kiinan pääkonttorit. 1950-luvulla, kommunistien voitettua Kiinan sisällissodan useat pankit siirrettiin muualle ja hotellit ja kerhot suljettiin ja otettiin muuhun käyttöön. Myös jokivartta reunustaneet patsaat ja muut kolonialismin merkit poistettiin.
1970-luvun lopulla ja 1980-luvun alussa Kiinan talouspolitiikan avautumisen myötä Bundin rakennukset palautettiin alkuperäiseen käyttöön. Valtion laitokset siirrettiin pois ja tilalle tuli pankkeja. Samaan aikaan aluetta koetelleet taifuunit saivat paikallisviranomaiset rakentamaan joen varteen tulvapadon, jonka takia osa penkereestä on yli 10 metriä ympäröiviä katualueita korkeammalla. Tällä on ollut merkittävä vaikutus Bundin katurakenteen kehitykseen. 1990-luvulla Zhongshan-tie, jonka varrella Bund sijaitsee, levennettiin 10-kaistaikseksi ja suuri osa kadun varrella sijainneista puistoista hävitettiin. Samaan aikaan poistettiin myös Bundin ja Pudongin välillä kulkeneiden lauttojen laiturit.
Sijainti

Bund kattaa 1,5 kilometrin matkan Huangpu-joen länsirannalla. Perinteisesti Bundin katsotaan alkavan etelässä Yan'an-tiestä ja päättyvän pohjoisessa Waibaidun sillalle.
Bund keskittyy Sun Yat-senin mukaan nimetyn Zhongshan-tien varrelle. Se on pääasiallisesti kehätie, joka muodosti aiemmin Shanghain kaupungin rajan. Tien länsipuolella sijaitsee 52 länsimaista klassismia ja modernismia edustavaa rakennusta. Itäpuolella sijaitsi aiemmin puisto, joka johti Huangpun puistoon. Puistomainen alue on Zhongshan-tien leventämisen myötä huomattavasti pienempi kuin aiemmin. Kauempana idässä on 1990-luvulla rakennettu korkea tulvapato, jonka rakentaminen muutti Bundin alueen näkymiä huomattavasti.
Lähellä Nanjing-tien risteystä sijaitsee Bundin ainoa pronssipatsas, joka kuvaa Shanghain ensimmäistä kommunistista kaupunginjohtajaa Chen Yitä. Alueen pohjoisosassa sijaitsevassa Huangpun puistossa on Kansan sankareiden muistomerkki, joka on korkea abstrakti betonipatsas, joka pystytettiin Oopiumisodissa kuolleiden muistoksi.
Aiheesta muualla

gbtimes.com: Bund (Arkistoitu – Internet Archive)
Kuvia tai muita tiedostoja aiheesta The Bund Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Bund
Bund yöllä
Käännös suomeksi
This Year’s Model

| This Year’s Model Elvis Costello |
| --- | --- | --- |

Studioalbumin tiedot
 Julkaistu: maaliskuussa 1978
 Formaatti: LP
 Tuottaja(t): Nick Lowe
 Tyylilaji: uusi aalto
 Kesto: 35.14
 Levy-yhtiö: Arletty
Elvis Costellon muut julkaisut
| My Aim Is True 1977 | This Year’s Model 1978 | Armed Forces 1979 |
This Year’s Model on englantilaisen laulaja-lauluntekijä Elvis Costellon ja hänen taustayhtyeensä The Attractionsin toinen studioalbumi vuodelta 1978. Levyn on julkaissut Arletty-levy-yhtiö, ja sen on tuottanut Nick Lowe.
Albumi menestyi hieman Costellon ensilevyä paremmin nousten Britanniassa LP-listan neljänneksi, ja myös siltä julkaistut singlet ”(I Don’t Want To Go To) Chelsea” ja ”Pump It Up” pääsivät listoille.
Levyllä soittavista muusikoista ei ole mainintaa, mutta takakannen valokuvan henkilöt on nimetty: Pete, Steve, Bruce ja Elvis.
Suomen-painoksen kannen on valmistanut Helsingin Paino Oy/Offset.
Kappaleet

Sivu 1
No Action – 1.57
This Year’s Girl – 3.16
The Beat – 3.42
Pump It Up – 3.12
Little Triggers – 2.38
You Belong To Me – 2.19
Watching the Detectives
Sivu 2
Hand in Hand – 2.30
(I Don’t Want To Go To) Chelsea – 3.06
Lip Service – 2.34
Living in Paradise – 3.51
Lipstick Vogue – 3.29
Night Rally – 2.40
Kaikki kappaleet ovat E. Costellon tekemiä, ja niiden kopiointioikeuden omistaja on Riviera Global Productions Ltd.
Kappaletta ”Watching the Detectives” ei ole merkitty levyetikettiin.
Thoracochromis

| Thoracochromis |
| --- | --- |
 Turkoosihautoja (Thoracochromis wingatii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Thoracochromis  Greenwood, 1979
Katso myös
   Thoracochromis Wikispeciesissä   Thoracochromis Commonsissa 
Infobox OKNimi-testi OK: 
Thoracochromis on kirjoahventen (Cichlidae) heimoon kuuluva kalasuku. Siihen kuuluu 12 lajia, joita tavataan Afrikasta:
| --- | --- |
 Thoracochromis albolabris (Trewavas & Thys van den Audenaerde, 1969)  Thoracochromis bakongo (Thys van den Audenaerde, 1964)  Thoracochromis brauschi (Poll & Thys van den Audenaerde, 1965) – Punakurkkuhautoja  Thoracochromis buysi (Penrith, 1970)  Thoracochromis callichromus (Poll, 1948)  Thoracochromis demeusii (Boulenger, 1899) – Kyhmyhautoja :  Thoracochromis fasciatus (Perugia, 1892)  Thoracochromis lucullae (Boulenger, 1913)  Thoracochromis moeruensis (Boulenger, 1899)  Thoracochromis schwetzi (Poll, 1967)  Thoracochromis stigmatogenys (Boulenger, 1913)  Thoracochromis wingatii (Boulenger, 1902) – Turkoosihautoja
Linda Thom

| Mitalit | Mitalit | Mitalit |  |
| --- | --- | --- | --- |
|  Linda Thom |  Linda Thom |  Linda Thom |  |
Maa:   Kanada
Naisten ammunta
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | 25 m urheilupistooli |  |
Linda Mary Alice Thom CM, o.s. Malcolm (s. 30. joulukuuta 1943), on kanadalainen ampuja ja olympiavoittaja.
Thom syntyi Hamiltonissa, Ontariossa, ja sai humanististen tieteiden kandidaatin arvon Carletonin yliopistolta 1967. Hän osallistui vuoden 1984 kesäolympialaisiin ja voitti kultaa 25 metrin urheilupistoolissa. Hänestä tuli ensimmäinen kesäolympialaisissa kultaa voittanut kanadalaisnainen sitten vuoden 1928.
Thom asettui progressiivisena konservatiivina ehdolle Ontarion lainsäädäntökokouksen vaaleissa vuonna 1995. Hänen vastaehdokkaanaan oli Ottawa Southin vaalipiirissä Dalton McGuinty, joka tuli valituksi.
Thomista tehtiin vuonna 1985 Kanadan ritarikunnan jäsen. Hän sai vuonna 1984 Velma Springstead Trophyn, ja hänet otettiin City of Ottawa Sports Hall of Famexen vuonna 1986. Vuonna 1992 hänet valittiin Canada's Sports Hall of Fameen.
Aiheesta muualla

Linda Thom Biography and Olympic Results | Olympics at Sports-Reference.com (Arkistoitu – Internet Archive) (englanniksi)
Naisten 25 metrin urheilupistoolin olympiavoittajat
1984: Linda Thom •
1988: Nino Salukvadze •
1992: Marina Logvinenko •
1996: Li Duihong •
2000: Marija Grozdeva •
2004: Marija Grozdeva •
2008: Chen Ying •
2012: Kim Jang-mi •
2016: Ánna Korakáki •
2020: Vitalina Batsaraškina •
2024: Yang Ji-in
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Linda Thom
Käännös suomeksi
The Mission

| The Mission |
| --- | --- |
 Wayne Hussey (2004)
Tiedot
Toiminnassa:  1986–
Tyylilaji:  goottirock
Kotipaikka:   Yhdistynyt kuningaskunta, Leeds
Laulukieli:  englanti
Jäsenet:  Wayne Hussey, laulu, kitara (1986–)  Mark Gemini Thwaite, kitara (1992–2001, 2005–)  Ritchie Vernon, basso (2002–)  Steve Spring, rummut (2003–) 
Levy-yhtiö:  Phonogram   Playground   SPV  
Aiheesta muualla
themissionuk.com
Infobox OKNimi-testi OK: 
The Mission on vuonna 1986 Leedsissä perustettu englantilainen goottirock-yhtye. Yhtyeen perustivat juuri The Sisters of Mercy -yhtyeestä eronneet Wayne Hussey ja Craig Adams ja yhtyeen alkuperäinen materiaali koostuikin kaksikon vanhasta Sisters-kappalemateriaalista. Yhtye aloitti alun perin Sisterhood-nimisenä, mutta tästä vihastuneena yksin jäänyt The Sisters of Mercy -keulahahmo Andrew Eldritch levytti nopeasti The Sisterhood -nimellä singlen ja albumin, pakottaen Husseyn ja Adamsin valitsemaan toisen nimen yhtyeelle. Osa yhtyeen tuotannossa on Yhdysvalloissa julkaistu The Mission UK -nimen alla. 
The Mission on uransa aikana julkaissut yhdeksän täyspitkää albumia ja lisäksi useita ylimääräisestä materiaalista tai live-äänityksistä koostettuja albumeja. Yhtyeen kokoonpano on vaihtunut vuosien varrella usein ja ainoana vakituisena jäsenenä on pysynyt laulaja-kitaristi Wayne Hussey. Yhtye on kiertänyt laajalti maailmanlaajuisesti ja on yhä yksi gootti-scenen suosituimpia yhtyeitä. Suomessa yhtye on esiintynyt kerran, vuoden 1990 Provinssirockissa.
Jäsenet

Wayne Hussey, laulu, kitara (1986-)
Mark Gemini Thwaite, kitara (1992-2001, 2005-)
Ritchie Vernon, basso (2002-)
Steve Spring, rummut (2003-)
Rob Holliday , kitara (2002-2005)
Craig Adams, basso (1986-1992, 1999-2002)
Scott Garrett , rummut (1999-2003)
Mick Brown, rummut (1986-1996)
Simon Hinkler, kitara (1986-1990)
Andy Cousin, basso (1992-1996)
Rik Carter, koskettimet (?-1996)
Diskografia > Albumit

Gods Own Medicine (1987)
First Chapter (1987) Kokoelma vanhoilta singleiltä.
Children (1988) Tuottaja John Paul Jones
Carved in Sand (1990)
Grains of Sand (1990) 'Carved in Sand'¨-levyn ylijäämämateriaali koottuna
Masque(1992)
"No Snow, No Show" For The Eskimo (1993) Live-taltiointi vuosilta 1988 ja 1990
Sum and Substance (1994) Kokoelma
Salad Daze (1994) Yhtyeen BBC Radio-sessiot koottuna
Neverland (1995)
Blue (1996)
Resurrection (1999) Kokoelma uudelleensovitetuin versioin vanhoista kappaleista
Ever After (2000) Live-taltiointi
Aura (2001)
Aural Delight (2002) 'Aura'¨-levyn ylijäämämateriaali koottuna
Anthology: the Phonogram Years (2006) Kokoelma
God Is A Bullet (2007)
The Brightest Light (2013)
Another Fall from Grace (2016)
Diskografia > Singlet

Serpents Kiss (1986)
Garden of Delight / Like a Hurricane (1986)
Stay With Me (1986)
Wasteland (1987)
Severina (1987)
Tower of Strength (1988)
Beyond the Pale (1988)
Deliverance (1990)
Butterfly on a Wheel (1990)
Into the Blue (1990)
Hands Across the Ocean / Amelia (1990)
Never Again (1992)
Like a Child Again (1992)
Shades of Green (1992)
Tower of Strength (remix) (1993)
Afterglow (1994)
Raising Cain (1994)
Swoon (1995)
Lose Myself in You (1995)
Coming Home (1996)
Evangeline (2001)
Shine Like the Stars (2002)
Breathe Me In (2005)
Keep It In The Family (2007)
Aiheesta muualla

Kuvia tai muita tiedostoja aiheesta The Mission Wikimedia Commonsissa
The Missionin virallinen sivusto
The World Mänkeri Orchestra

| The World Mänkeri Orchestra (Etnopojat)> Tiedot |
| --- | --- |
Toiminnassa:  1984–
Kotipaikka:  Nakkila, Suomi
Jäsenet:  Heikki Syrjänen, puhaltimet   Pekka Westerholm, puhaltimet   Olli Penttilä, basso   Meri Tiitola, laulu   Petri Pentikäinen, lyömäsoittimet   Jussi Mansikka, äänisuunnittelu  
Entiset jäsenet:  Mari Aro, laulu   Janne Kankaanpää, laulu   Markku Penttilä, lyömäsoittimet   Rauno Nieminen, puhaltimet, jouhikko, mandoliini  
Levy-yhtiö:  Sabrina Records, 1986–1989   Primitiivisen musiikin ystävät ry, 1989–1999   Kansanmusiikki-instituutti, 2004   omakustanteita, 2005   Karkia Mistika Records, 2013  
Aiheesta muualla
Kotisivut
Infobox OKVirheellinen NIMI-arvo: 
The World Mänkeri Orchestra on suomalainen kansanmusiikkiyhtye. Se perustettiin vuonna 1984 nimellä Etnopojat. Yhtyeen jäsenet käyttävät jo unohduksissa olleita kansansoittimia, esimerkiksi klarinettisoittimiin kuuluvia lirua ja mänkeriä.
Historia

Yhtyettä pidettiin jo perustamisestaan lähtien nykykansanmusiikin pioneerina, jopa ennen 1990-luvun folk-musiikin suosiota. Se toimi aluksi nimellä Etnopojat ja sen perustajajäsenillä on jazz-tausta. Westerholm ja Penttilä ovat myös taitavia soitinrakentajia ja eritoten Syrjänen on perehtynyt kansanomaisiin klarinettisoittimiin.
Ulkomaanesiintymisiä varten yhtye tuli sittemmin tunnetuksi nimellä The World Mänkeri Orchestra, joka juontuu mänkeri-puupuhaltimesta.
Ura

Yhtye on edustanut Suomea ja Yleisradiota EBU:n festivaaleissa, konsertoinut ulkomailla sekä esiintynyt monilla kotimaisilla musiikkifestivaaleilla. Musiikissa käytetään paljolti yhtyeen jäsenten itse rakentamia instrumentteja.
Diskografia ym.

Lirut ja mänkerit (video, TV1 musiikkitoimitus & Primitiivisen Musiikin Ystävät ry 1987)
Kalman valssi (Single, Sabrina 1986)
Urban shepherds (Single, Sabrina 1986)
Uuniin muurattu emäntä (Single, Sabrina 1989)
EtnoPojat: Studio Live (LP, CD, Primitiivisen Musiikin Ystävät ry 1989)
Direct Digital Recording (CD, Primitiivisen Musiikin Ystävät ry 1991)
Ehtoota! (CD, Primitiivisen Musiikin Ystävät ry 1995)
EkÉ! (CD, Primitiivisen Musiikin Ystävät ry 1996)
Thauma (CD, Primitiivisen Musiikin Ystävät ry 1999)
Inky Joy (CD, Kansanmusiikki-instituutti 2004)
Valkoista sukua (CD, omakust, 2005)
Mireur (CD, Karkia Mistika Records 2013)
Polaire (CD, Karkia Mistika Records 2016) feat. Jone Takamäki
Aiheesta muualla

Etnopojat vuonna 1985 Ylen Elävässä arkistossa
Etnopoikien esitystuotanto Suomen äänitearkistossa (1901–1999)
Thaana

| Thaana |
| --- | --- |
 Sana ”divehi” (ދިވެހި dhivehi) thaanalla kirjoitettuna.
Tyyppi:  abjad
Kielet:  divehi
Kirjoitussuunta:  oikealta vasemmalle
ISO 15924:  Thaa, 170
Unicode-lohko:  0780–07BF
Thaana (divehiksi ތާނަ‎ thaana, äännetään [t̪əːn̪ə]) on Malediiveilla puhutun divehin kielen kirjoitusjärjestelmä.
Historia

Divehin kirjoittamiseen käytettiin Malediiveilla pitkään dives akuru -kirjaimistoa (vap. suom. ”saarikirjaimet”), jonka ensimmäiset esiintymät ovat 700-luvulta jaa. Dives akuru perustui grantha-aakkostoon, joka periytyi edelleen brahmi-kirjoituksesta.
Thaana-aakkosto kehitettiin 1700-luvun alussa, ja ensimmäisen kerran se esiintyi virallisissa dokumenteissa vuonna 1703. Osa thaanan kirjaimista lainattiin dives akurusta ja osa mukailtiin persialaisten numeromerkkien pohjalta. Vokaalien ilmaiseminen konsonanttikirjaimen päälle merkittyinä tarkkeina suunniteltiin arabialaisen kirjaimiston vokaalitarkejärjestelmän perusteella. Toisin kuin arabialaisessa tekstissä, thaanassa vokaalien merkitseminen on pakollista.
Konsonantit

Konsonantit eivät esiinny thaanalla kirjoitetussa tekstissä koskaan yksinään, vaan niihin liitetään aina joko vokaalimerkki tai vokaalin puuttumista ilmaiseva sukun-tarke. Alifu-konsonantilla ei ole omaa äännearvoa ja sitä käytetään ilmaisemaan vokaaleja, joilla ei ole edeltävää konsonanttia, esimerkiksi sanan alussa.
Konsonantit > Arabiasta lainatut konsonantit

Divehin kirjoittamiseen tarvittavien kirjainten lisäksi thaanaan kuuluu joukko konsonantteja, joita käytetään ainoastaan arabian translitterointiin.
Vokaalit

Vokaaleilla ei ole omia itsenäisiä merkkejä, vaan ne esitetään aina tarkemerkkeinä konsonanttikirjaimen ylä- tai alapuolella. Itsenäiset vokaalit esimerkiksi sanan alussa kirjoitetaan konsonantin އ alifu avulla.
Sukun

Konsonantit, joita ei seuraa vokaali, merkitään ympyränmuotoisella sukun-tarkkeella konsonantin yläpuolella, esim. ކް‎ k. Sekä vokaalitarkkeiden että sukunin käyttäminen on thaanan oikeinkirjoituksessa pakollista; tästä seuraa, että konsonanttia ei kirjoiteta koskaan yksin, vaan siihen liittyy aina joko sukun tai jokin vokaalitarke.
Sukunilla varustetulla alifu-konsonantilla (އް‎) merkitään sanan lopussa esiintyvää glottaaliklusiilia, esim. ފައް‎‎ fa’ [faʔ].‎ Sanan keskellä alifun ja sukunin yhdistelmä ilmaisee seuraavan konsonantin ääntymistä geminaattana, esim. ބައްދަލު‎‎‎ ba’dhalu [bad̪ːalu‎].
Aiheesta muualla

Kuvia tai muita tiedostoja aiheesta Thaana Wikimedia Commonsissa
Yhdeksän thaana-kirjainta on muodostettu persialaisista numeromerkeistä.
Hannes Hyvönen

| Hannes Hyvönen |
| --- | --- |

Henkilötiedot
Syntynyt: 29. elokuuta 1975 (ikä 49) Oulu, Suomi
Kansalaisuus:   Suomi
Jääkiekkoilija
Lempinimi:  Hurja-Hannes
Pelipaikka:  laitahyökkääjä
Maila:  oikea
Pituus:  187 cm
Paino:  92 kg
Seura
Seura:  Ässät
Sarja:  SM-liiga
Tehtävä:  apuvalmenteja
Pelaajaura
Pääsarjaura:  1994–2012
Seurat:  Kärpät (I-div./SML) Kiekko-67 (I-div.) TPS (SML) Blues (SML) Cleveland Barons (AHL) San Jose Sharks (NHL) Columbus Blue Jackets (NHL) Färjestads BK (SEL) Ilves (SML) Fribourg-Gottéron (NLA) Jokerit (SML) Södertälje SK (SEL) Dinamo Minsk (KHL) Ak Bars Kazan (KHL) Rapperswil-Jona Lakers (NLA) Traktor Tšeljabinsk (KHL) HIFK (SML)
NHL-varaus:  257. varaus, 1999 San Jose Sharks
Valmennusura
Vuodet:   2019– 
Seurat:   Laser HT (apuv.)  Kärpät U16 (apuv.)  Peliitat  Ässät U20 (keh.valm.)  Ässät (keh.valm.)  Ässät (apuv.) 
| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2008 | jääkiekko |  |
Hannes Hyvönen (s. 29. elokuuta 1975 Oulu) on entinen suomalainen jääkiekkoilija ja nykyinen valmentaja. Hän voitti urallaan MM-pronssia, KHL:n mestaruuden ja kolme Suomen-mestaruutta. NHL:ssä hän pelasi 42 ottelua.
Pelityyli

Hyvönen on tunnettu erittäin kovasta lyöntilaukauksesta, eli lämäristä. Hän on ampunut 1990-luvun lopussa puumailalla tutkaan 157 km tunnissa, ja uskoo nykyisillä komposiittimailoilla laukovansa ainakin yli 160 km tunnissa. NHL:n All Stars-tapahtuman kovin laukaus-kilpailu voitetaan useimmiten reilun 170:n tuloksella.